CELEX: 62021TN0560
Language: et
Date: 2021-09-02 00:00:00
Title: Kohtuasi T-560/21: 2. septembril 2021 esitatud hagi – TB versus ENISA

29.11.2021   
            
            
               ET
            
            
               Euroopa Liidu Teataja
            
            
               C 481/30
            
         
      2. septembril 2021 esitatud hagi – TB versus ENISA
      (Kohtuasi T-560/21)
      (2021/C 481/43)
      Kohtumenetluse keel: inglise
      
         Pooled
      
      
         Hageja: TB (esindajad: advokaadid L. Levi ja N. Flandin)
      
         Kostja: Euroopa Liidu Küberturvalisuse Amet (ENISA)
      
         Nõuded
      
      Hageja palub Üldkohtul:
      
                  —
               
               
                  tühistada otsus, mille võttis vastu ENISA konkursikomisjon ja millega hageja nime ei lisatud tegevdirektori büroo juhataja ametikoha konkursil edukate kandidaatide nimekirja (TA/AD 9) – Ref. ENISA-TA-70-AD- 2020-04;
               
            
                  —
               
               
                  tühistada otsus, mille võttis vastu ENISA konkursikomisjon ja millega hageja nime ei lisatud sisetugiteenuste üksuse juhataja ametikoha konkursil edukate kandidaatide nimekirja (TA/AD 9) – Ref. ENISA TA71-AD-2020-05;
               
            
                  —
               
               
                  tühistada vajalikus ulatuses kostja 8. juuni 2021. aasta otsus, millega jäeti rahuldamata personalieeskirjade artikli 90 lõike 2 alusel esitatud hageja kaebus eelmainitud otsuste peale;
               
            
                  —
               
               
                  mõista välja hüvitis hagejale tekitatud mittevaralise kahju eest;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et tegevdirektori büroo (EDO) otsus ja sisetugiteenuste (CSS) otsus on õigusvastased, kuna need on tehtud 5. augusti 2020. aasta tulemusel, millega avaldati kaks vaba ametikoha teadet tegevdirektori büroo ja sisetugiteenuste üksuse juhataja ametikohale, mis on samuti õigusvastased.
               
            
                  2.
               
               
                  Teine väide, et on rikutud hea halduse põhimõtet ning et tegevdirektori büroo otsus ja sisetugiteenuste otsus on ebapiisavalt põhjendatud.
               
            
                  3.
               
               
                  Kolmas väide, et tegevdirektori büroo otsuse puhul on tegemist konkursikomisjoni erapoolikusega ja see otsus on õigusvastane – EL põhiõiguste harta artikli 41 rikkumine ja ENISA haldusnõukogu otsuse MB/2013/6 artikli 14 rikkumine.